Mi volas legi pli da libroj tamen mi ofte penas tion fari. Libroj estas sufiĉe porteblaj, sed iam mi ne povas legi. Ekzemple, mi ne povas legi libron kiam mi kondukas aŭton.

Lastatempe mi aliĝis programon de mia loka biblioteko kaj nun mi povas senpage pruntepreni ciferecajn librojn inkluzive sonlibrojn. Per tio, mi studas la francan per Pimsleur, sed mi povas ankaŭ aŭskulti fikciajn librojn. Ekzemple, mi jam aŭskultis la duan libron de The Dresden Files de Jim Butcher kaj mi aŭskultas la klasikan romanon A Connecticut Yankee in King Arthur’s Court de Mark Twain.

Kiam mi estis juna, mi aŭskultis la unuajn ses librojn de Harry Potter per sonkasedo. Mi nun ĝuas la sperton de sonlibroj denove kaj espereble ĝi kondukos al mi legi pli da libroj, eĉ se mi ne vere legos ilin.